Ma neem reg in eie hande | Netwerk24
Ma neem reg in eie hande
'n Ma (38) van 'n plaas in Riebeek-Kasteel sal weer Woensdag 27 Maart op aanklag van moord in die hof verskyn nadat sy na bewering haar dogter se beweerde molesteerder koelbloedig vermoor het.
Dié voorval het omstreeks 12:00 Sondag 17 Februarie op die plein in Riebeek-Kasteel plaasgevind toe die vrou glo die oorledene, 'n 45-jarige man, gekonfronteer en beskuldig het dat hy haar minderjarige dogter herhaaldelik gemolesteer en betas het.
Die ma het vroeër beweer dat sy al verskeie kere dié klagte onder die polisie se aandag gebring het, maar hulle wou glo nie die bewerings ondersoek nie. Sy het toe gereg in eie hande geneem en die man glo met 'n bottelkop in die nek gesteek. Hy is op die toneel dood.